Publication: Magyar Közlöny
Issue: MK-2004-27 (Year: 2004, Number: 27)
Era: 2004-2010
Section: 2000. évi C. törvénynek (a továbbiakban: Számv. tv.) a
Paragraph Index: 844

(4) A Jöt. 48. § (19) bekezdése szerinti költségtérítéseket a vámhatóság külön határozattal szabja ki. A költségtérítést — ha jogszabály másként nem rendelkezik — a határozat kézhezvételétõl számított 5 munkanapon belül kell megfizetni, melynek tényét a költségtérítést kiszabó vámhatóságnál igazolni kell legkésõbb a fizetési határidõt követõ munkanapig. A központi költségvetési szerv esetén a költségtérítés megfizetésére a kincstári finanszírozásra vonatkozó szabályozást kell figyelembe venni a 15 munkanapon belül tett intézkedés igazolásának kötelezettségével. Az eljárást végzõ vámhatóság annak, aki átlagosan havonta legalább tíz alkalommal kér költségtérítés megfizetésével járó eljárást, külön határozattal engedélyezheti, hogy a költségtérítést hónaponként összesítve fizesse meg. Ebben az esetben a vámhatóság a tárgyhónapban végzett eljárásai után fizetendõ költségtérítésrõl szóló határozatát a tárgyhónapot követõ 3 munkanapon belül közli a fizetésre kötelezettel. A vámhatóság visszavonhatja a havi költségtérítés-fizetésre vonatkozó engedélyét, ha az engedélyes fizetési kötelezettségének nem tesz eleget.

Source: https://magyarkozlony.hu/hivatalos-lapok/c3e7fdb5a19e2746d52085ca33233d07134600c4/dokumentumok/949b32e8dccdf9dccb10fd2ddb61451cba0299eb/letoltes